El Dolor de la Madre de Dios ye obra d'o escultor zaragozano Carlos Palao Ortubia, antigo alumno d'o colechio d'os Escolapios de Zaragoza. Feita en l'anyo 1900, anyo dende que se venera la imachen en a Ilesia de Sant Tomás d'Aquino d'os Escolapios. Ye de fusta policromata y tien una altaria de 1,32 m, l'autor nomás fació a capeza y as mans. Leba siet espatas trescruzando lo suyo corazón y identificando a la Mai d'o Salvador. O suyo vestito, inspirato en modelos barrocos, lo facioron as relichiosas Terciarias Carmelitas de Zaragoza y ye negro bordato en seda y oro. A la corona orichinal de plata, igual que a que levaba Sant Chusep de Calasanz en as ocasions importants, li se metioron dimpués brilants y dotze estrelas de plata. A imachen sale en as procesions d'a cofadría dende l'anyo 1952.